אור אלתרמן ברנע

אור אלתרמן ברנע (נולדה ב-28 במאי 1976) היא יזמית חברתית ואשת תקשורת ישראלית. אחת ממייסדות עמותת "מקומות שמורים" ומייסדת קהילת "מאמאזון". אור אלתרמן ברנע נולדה וגדלה בתל אביב והחלה את דרכה המקצועית בצה"ל כמפיקה של להקות צבאיות. לאחר הצבא הייתה תחקירנית בתוכנית התרבות "כרטיס ל-2". לאחר מכן הפכה לעורכת התרבות של מקומון "צומת השרון". היא עבדה כמנהלת קהילות באתר iOL (שמו שונה בהמשך ל"וואלה!"), הייתה ראש תחום התרבות והבידור באתר nrg מעריב, עורכת בערוץ התיירות של ynet, עורכת התרבות של ynet, ועורכת באתר Xnet. אור נשואה לאיש הפרסום אור ברנע (בנו של אהרן ברנע). לזוג שני ילדים, והם מתגוררים בתל אביב. אור ברנע גם הוא עיתונאי לשעבר, ואיתו גם יצרה את ההרצאה "קשר עין", יחד עם "אותי - עמותה ישראלית לאוטיזם" במטרה לעורר מודעות לאוטיזם ולעזור להורים נוספים להתמודד עם איבחון של אוטיזם במשפחתם, ובמשך שנתיים הגישה יחד איתו את תוכנית ההורים "בוסטר" ברדיו של כאן תרבות. לאחר לידת בתה הבכורה ב-2010, אלתרמן ברנע הקימה קבוצה בפייסבוק בשם "מאמאזון", שמטרתה הייתה להיות קבוצת חברות קטנה בה יוכלו היא וחברותיה לדבר על כל מה שקשור לאימהות והורות. במהרה, הקבוצה זכתה להתעניינות גדולה והפכה לחלוצה של ז'אנר קהילות ההורים של ישראלים ברחבי העולם וזכתה להצלחה רבה, ובין היתר גם לחיקוי בתוכנית הסאטירה "ארץ נהדרת" בשם "מאמאצב". נכון ל-2021 מונה הקבוצה כ-145 אלף חברות. ב-2016, בעקבות איבחון בנה על הספקטרום האוטיסטי כאשר היה בן שנתיים וחצי, ביחד עם יוצרת התיאטרון שרון גבריאלוב, הקימה את "מקומות שמורים" - עמותה לתרבות רגישה ונגישה לילדים ממגוון נוירולוגי. השתיים למדו יחד הנגשה תרבותית בניו יורק שבארצות הברית בתוכנית Arts Admin Professional Development של הלינקולן סנטר ובחזרתן לישראל החלו את פעילות העמותה. פסטיבל ההצגות הראשון של "מקומות שמורים" נערך ב-2018 במוזיאון תל אביב, לאחר מכן בסינמטק תל אביב, ברשת האינטרנט (בעקבות הקורונה), ובמוזיאון ארץ ישראל בתל אביב, ובמרכז מנדל ביפו. כיום, "מקומות שמורים" היא העמותה היחידה בישראל המתמחה בהנגשה קוגניטיבית וחושית של תרבות ואמנות לילדים. בעקבות פעילות העמותה, זכתה אור ב-2021 להיות אחת מ"גיבורי השנה של קשת ומפעל הפיס".. בשנת 2022 זכתה אור עם "מקומות שמורים" בפרס נגישות ישראל ע"ש שמחה לוסטיג בקטגוריית נגישות השירות. ב-2013, בבחירות לעיריית תל אביב יפו, רצה אלתרמן ברנע במקום השלישי ברשימה החדשה - "שימו לב הורים", ששמה למטרה לקדם את האינטרסים של ההורים בעיר. את הרשימה הובילה ציפי ברנד ואחריה רותי רוסו. הרשימה זכתה במנדט אחד והבטיחה את כניסתה של ציפי ברנד למועצת העיר. אור אלתרמן ברנע, ברשת החברתית פייסבוק אור אלתרמן ברנע, ברשת החברתית אינסטגרם אור אלתרמן ברנע, ברשת החברתית LinkedIn עדי דקל-קורן, "טיפול 10.000: איך הפכה "מאמאזון" לתנ"ך של האימהות ברשת?", nrg מעריב, אפריל 2012 רוני שגב, ‏"אני נשברת 100 פעמים ביום", באתר ‏מאקו‏, 23 בנובמבר 2014 נטעלי גבירץ, ‏במה שונה אתר מאמאזון מקבוצת הפייסבוק?, באתר ‏מאקו‏, 11 ביולי 2016 ב.ד שרון, "שתי נשים הקימו פסטיבל לילדים על הספקטרום – וזה לגמרי פוליטי", אוגוסט 2018, Time Out חגית רון רבינוביץ, "הורים מרחיקים את הילדים שלהם ממנה. יש דבר יותר קורע לב מזה שהילדה שלך הופכת מוקצית?", ישראל היום, פברואר 2018 הפנקס, "“לכל הילדים מגיעה הזכות לחוות תרבות ואמנות” – ראיון עם אור אלתרמן ברנע", הפנקס, אוגוסט 2018 דוד אברהם‏, מקסימום תל אביב, באתר וואלה, 25 באוגוסט 2013 "עשו ואל תעשו: 5 כללים להנגשת חוויות לילדים עם אוטיזם", מגזין "שווים", נובמבר 2020 אור אלתרמן ברנע, ‏השנה שבה גילינו שהבן שלנו על הספקטרום, באתר ‏מאקו‏, 29 בספטמבר 2017 אור אלתרמן ברנע, אל תיקחו לילדנו את גני התקשורת, באתר ynet, 6 ביולי 2017 אור אלתרמן ברנע, ‏״נניח שיש לבארון טראמפ אוטיזם, אז זה מצחיק?״, באתר ‏מאקו‏, 26 בינואר 2017 אור אלתרמן ברנע, אינסטגרם: למה כולנו מרמים?, באתר TheMarker‏, 4 באוקטובר 2015 אורית מרלין-רוזנצוויג, מייסדת "מאמאזון" על הגילוי שבנה אוטיסט: בכינו, ולמחרת פתחנו חמ"ל, באתר Xnet‏, 15 באוגוסט 2017 תוכניות קשת, ‏קבלו את האישה שמאחורי מאמאזון, באתר ‏מאקו‏, 28 באוקטובר 2015 מעין פלג אבירם, המאמא של מאמאזון, אור אלתרמן ברנע: "לא האמא שחלמתי להיות", באתר Xnet‏, 7 באוגוסט 2016 מקומות שמורים - אודות המיזם, באתר מקומות שמורים, ‏3 במרץ 2020 קרין ספינגולד, ‏הפכו את קשיי ההורות לקריירה: "בשבילנו זו התשוקה", באתר מעריב אונליין, 30 במרץ 2017 יובל סער, מקומות שמורים: פסטיבל לכווווולם, פורטפוליו, 2023 מאירה ברנע גולדברג, מה עושים בחופש עם הילדים? ההמלצות של מאירה ברנע גולדברג, באתר SchokenGroup, ‏1 ביולי 2021 אטילה שומפלבי, סוף סוף ילדים על הספקטרום ייהנו מהצגות, באתר ynet, 7 באוגוסט 2018 גיבורי השנה של קשת ומפעל הפיס: הכירו את אור אלתרמן ברנע, באתר ‏מאקו‏, 12 באוגוסט 2021 נגישות ישראל, פרס נגישות ישראל מוענק ל"מקומות שמורים", באתר עמוד הפייסבוק הרשמי, נגישות ישראל, ‏12.9.2022 nrg מעריב, ציפי ברנד ורותי רוסו יתמודדו למועצת תל אביב, באתר nrg‏, 26 באוגוסט 2013